इस हफ्ते की रॉ में फैंस को समरस्लैम के बाद एक्शन, ड्रामा और रोमांच देखने को मिला। चोट के बाद डीन एम्ब्रोज ने अपना पहला मैच लड़ा जबकि ट्रिपल एच ने रिंग में दस्तक देकर फिर से रैसलिंग करने का एलान किया। स्टेफनी मैकमैहन रॉ की नई विमेंस चैंपियन रोंडा राउजी का जश्न मनाना चाहती थी लेकिन रोंडा ने स्टेफनी को आर्म बार लगा दिया। दूसरी ओर स्टेफटी ने कर्ट एंगल को छुट्टियों पर भेज बैरन कॉर्बिन को एक्टिंग जनरल मैनेजर बना दिया। इसके अलावा शील्ड का रीयूनियन देखने को मिला।